tomron87/hebrew-wikipedia-sentences-corpus huggingface dataset:
בשנת 1926 החל מוסטפא כמאל בציד מכשפות שכוון נגד בוגדים אמתיים או דמיוניים.
בין המואשמים בבגידה הייתה גם האלידה אדיפ, שהצליחה להימלט, יחד עם בעלה, לאירופה.
הם התגוררו בצרפת ובאנגליה עד שנת 1939. לאחר מותו של מוסטפא כמאל, חזרה האלידה לטורקיה וקיבלה משרת מרצה בחוג לספרות אנגלית באוניברסיטת איסטנבול.
בשנת 1950 היא נבחרה לפרלמנט, ובשנת 1954 התפטרה מתפקידה זה.
היא נפטרה ב-9 בינואר 1964, ונקברה בבית הקברות מרכז-אפנדי (Merkezefendi Mezarlığı) באיסטנבול.
העבודה האחרונה - Son Eseri (1913)
טוראן החדשה - Yeni Turan (1913)
עובד לקולנוע שלוש פעמים: 1949 (במאי: לוטפי אקאד), 1964 (במאי: אורהאן אקסוי), 1973 (במאי: ח'אלד רפיק)
מכולת מלאה זבובים - Sinekli Bakkal (1936)
המראה המסתובבת - Döner Ayna (1954)
הזאב המטפס על ההר - Dağa Çıkan Kurt (1922)
סידא הנחמדה המסתגרת בכיפה - Kubbede Kalan Hoş Seda (1974)
הבית עם אשכול הענבים הארגמני - Mor Salkımlı Ev (1963)
המסיכה והרוח - Maske ve Ruh (1945)
האלור האנסון (בפארואזית: Hallur Hansson; נולד ב-8 ביולי 1992) הוא כדורגלן פארואזי המשחק בוויילה בעמדת הקשר.
האנסון התחיל את הקריירה שלו במחלקת הנוער של ואגור, בגיל יותר מאוחר עברה משפחתו לטורסהאבן, והוא עבר למחלקת הנוער של הבנר בולטפלאג המקומית.
כאשר סיים את גיל הנוער ביחד עם עמיתו לקבוצה גילי רולנטסון הוא חתם באברדין הסקוטית.
ב-27 בנובמבר 2010 ערך את הופעת הבכורה שלו במדי הקבוצה הבוגרת בהפסד 2-0 נגד קילמרנוק.
לאחר שלא זכה לדקות משחק באברדין, בשנת חזר להבנר בולטפלאג.
ב-29 בינואר 2013, חתם לשנה וחצי באולבורג הדנית, אך כעבור שנה עזב את המועדון וחתם בויקינגור גוטה.
בסיום העוה חתם בונדסיסל בה הוא שיחק במכרז השדה לצד יליד איי פארו נוסף ברנדור אולסן.
ב-17 ביוני 2016 חתם לשנתיים בהורסנס.
ב-31 במרץ 2023 האנסון חתם בקלאקסוויק.
האנסון שיחק בצעירותו בכל הנבחרות הצעירות של ארצו.
ב-15 באוגוסט 2012 ערך את הופעת הבכורה שלו בנבחרת איי פארו במשחק ידידות נגד .
ב-11 באוקטובר 2013 הבקיע את שער הבכורה שלו בנבחרת בתיקו 1-1 נגד במסגרת מוקדמות מונדיאל 2014.
קשר העונה בליגת העל של איי פארו:
נבחרת העונה בליגת העל של איי פארו:
דורגה, בסנסקריט दुर्गा, היא אלה הינדואית אשר מזוהה עם ניצחון הטוב על הרע.
היא מופיעה לראשונה בדווי-מהאטמיה, ומזוהה כאלה הגדולה (מהא-דווי), שהצליחה לגבור על שד הבאפלו מהישאסורה, וכרתה את ראשו.
דורגה משויכת לאלמנטים פילוסופיים, מאיה, שאקטי, ופרקריטי.
באפיזודה שמדברת על דורגה, השנייה מתוך שלוש האפיזודות מסופר על השד מהישאסורה או מהישה.
על פי הסיפור מהישה יצא לפרישות ולפעילות מדיטטיבית וצבר כוח אדיר עד אשר הצליח להשתלט על פולחנים וודיים.
האלים לא הצליחו לקבל את מנת חלקם, כלומר הוא הפריע לכלכלתם והם נדחקו הצידה.
הוא צבר טאפאס, כוח אדיר, חום, עד כדי כך שהעולם יצא מאיזון.
נוצר חשש שהקוסמוס עומד לקרוס ואז האל ברהמה ביקש ממנו להפסיק.
מהישה שאל את ברהמה מה הוא יקבל בתמורה להפסקתו, וברהמה שאל במה הוא חפץ, מהישה ענה לו שברצונו להיות בלתי מנוצח.
ברהמה הסביר לו שהדבר בלתי אפשרי והאלים לא יכולים להעניק לו משאלה שכזו, ומהישה ביקש שרק אישה תוכל להרוג אותו (דבר שנחשב לכמעט בלתי אפשרי).
ברהמה הסכים והאלים הגיעו למסקנה שעליהם ליצור אישה לוחמת אדירה אשר תביס את מהישה וכך כל אחד מן האלים הקריב מעור גופו ומהאנרגיה שלו וביחד הם יצרו אישה יפהפייה "כמו הר של אש שלהבותיו חובקות את מרחבי השמיים".
כל אחד נתן לה כלי נשק, חרבות, דיסקוס, ועוד, והאלה יצאה לקרב.
מהישה, המזוהה כבאפלו, שינה עצמו והפך לפיל, אריה, אדם ועוד, וכאשר היה במצב אדם, ערפה האלה (דורגה) את ראשו.
כך היא הצילה את העולם והאלים היללו אותה והכירו במעמדה האדיר תוך שהיא מבטיחה להם לשוב ולבקרם כל אימת שיזדקקו לה.
דורגה קיבלה תפקיד קוסמולוגי של שימור הקוסמוס כולו, תפקידה להגן על הקוסמוס כמו שמלך מגן על ממלכתו.
דורגה פוג'ה, הנקרא גם נארווראטי ויג'אידאשמי, ודאשרה, אשר נחגג בעיקר בבנגל, כולל תשעה לילות ונחוג במשך עשרה ימים.
תשעת הלילות הראשונים הם לילות בהם חוגגים את התגלמויותיה השונות של דורגה, את תשע האווטארות שלה והיום העשירי הוא יום ניצחונה של האלה על שד הבאפאלו.
החג נחוג פעמיים פעם באביב ופעם בסתיו.
בחג אדיר ממדים זה, מוליכים את הדמות של האלה דורגה ברחבי הערים ובסופו משליכים את דמותה לנהר ונותנים לה לזרום הלאה עד להתגלמותה הבאה בשנה שאחרי, דבר המייצג את רעיון החלופיות.
בנוסף, לאורך החג מקריאים את הסיפור המלא מתוך הדווי-מהאטמיה ומקריבים לאלה קרבנות בעלי חיים, תוך צביעת המקדשים של האלה בדם.
החג נערך בחסות המלך ונחוג בחצר ממלכתו.
מכיוון שזהו אקט של סגידה לאלה, המלך בעצם משחזר את ניצחונה על שד הבאפלו תוך הקרבת באפלו בעצמו ובכך יוצר הקבלה ביניהם, בין הגשמי לקוסמי.
בראמיינה מסופר כי המלך ראמה סגד לדורגה לפני יציאתו לקרב כיוון שהוא ביקש את עזרתה בקרב מול השד ראוונה.
דורגה עזרה לו להציל את אשתו סיטה ולחזור בשלום לממלכתו שבאיודיה.
היא בעצם עזרה בהחזרה של הסדר המלוכני על כנו.
החג נחגג בווראנסי, בחגיגה ששמה ראמלילה שלפיה ניצחונו של המלך ראמה הוא בעצם ניצחונה של האלה.
"האלווין" הוא סרט סלאשר אמריקאי שבוים על ידי הבמאי דייוויד גורדון גרין ונכתב על ידו ועל ידי ג'ף פרדליי ודני מקברייד.
הסרט מהווה את סרטו האחד עשר של סדרת הסרטים "ליל המסכות" ומהווה המשך ישיר לסרט "ליל המסכות", זאת כשהוא מבטל את ההמשכיות של כל סרטי ההמשך שנעשו לסרט המקורי מאז.
ג'יימי לי קרטיס וניק קאסל שבים לגלם את דמויותיהם כלורי סטרוד ומייקל מאיירס, ואליהם מצטרפים ג'ודי גריר, ויל פטון, אנדי מאטיצ'ק ווירג'יניה גארדנר.
לאחר שכשלה בניסיונותיה להפיק סרט חדש של "ליל המסכות" במועד שנקבע לה, חברת "Dimension Films", איבדה את זכויות ההפקה של סדרת הסרטים, שנרכשו על ידי "בלאמהאוס הפקות" שהצליחו להשיג להפקת הסרט החדש את מעורבותו של היוצר-שותף של סדרת הסרטים, ג'ון קרפנטר, כמלחין, כמפיק בפועל וכיועץ יצירתי.
צילומי הסרט החלו ב-18 בינואר 2018 בדרום קרוליינה והסתיימו חודש לאחר מכן, ב-19 בפברואר.
הסרט עלה לאקרנים לראשונה במהלך פסטיבל הסרטים השנתי שנערך בטורונטו ב-8 בספטמבר 2018, והוא עלה לאקרנים בבכורה עולמית ב-19 באוקטובר, תחת הפצתם של סרטי יוניברסל.
הסרט קיבל ביקורות חיוביות מהמבקרים, שהחשיבו את הסרט כסרט ההמשך הטוב ביותר שנעשה לסרט המקורי ושיבחו את הופעתה של קרטיס בסרט.
ארבעה עשורים לאחר מסע הרציחות שאירע בהדונפילד, אילינוי, בשנת 1978, צמד הפודקאסטרים לעניינים פליליים, אהרון קורי ודנה היינס, מגיעים לבית החולים סמית'ס גרוב לשיקום (לשעבר סאנטאריום) במטרה לראיין את מייקל מאיירס ואת המטפל שלו, ד"ר רנביר סארטין, לפני שמייקל יועבר למוסד חדש.
נגעלת מהתנהלותם המתנשאת של אהרון ודנה, היא מגרשת את הצמד מביתה, אך לא לפני שהיא לוקחת את התשלום שהובטח לה.
למחרת בלילה, מייקל מחבל באוטובוס ההובלה שאמור להעביר אותו ובורח, תוך כדי שהוא הורג מספר מאבטחים, ובנוסף לכך רוצח גם עובר דרך במקום את בנו.
למחרת בבוקר, מייקל מאתר את אהרון ודנה בתחנת דלק ורוצח אותם ואת הקופאי בתחנה, תוך כדי שהוא משיב לעצמו את המסכה שלו.
במקביל, לורי מנסה להזהיר את הבת שלה, קארן, מבריחתו של מייקל, אך זאת האחרונה מבטלת את דאגותיה של אמה.
בליל כל הקדושים, אליסון, בתה של קארן ונכדתה של לורי, יוצאת למסיבה בבית הספר, שם היא מגלה שקמרון, בן זוגה, בוגד בה.
בינתיים, מייקל עושה את דרכו חזרה להדונפילד, וממשיך את מסע הרציחות שלו ורוצח את חברתה הטובה ביותר של אליסון, ויקי, ואת בן זוגה, דייב, וכמה משכניהם, אבל הוא נאלץ לסגת כאשר לורי וסגן פרנק הוקינס חשים לזירה ופותחים בירי נגדו.
לאחר אירוע זה, לורי מצליחה לשכנע את קארן ובעלה ריי להישאר בביתה עבור ביטחונם.
כשהיא עדיין מחוץ לביתה, אליסון נקלעת למפגש מול מייקל זמן קצר לאחר שהרג את חברו הטוב ביותר של קמרון, אוסקר.
אליסון ניצלת על ידי הוקינס וסארטין, שנפצע בהתרסקות אוטובוס ההובלה קודם לכן, והשלושה מוצאים את מייקל משוטט ברחובות.
הוקינס מתנגש חזיתית במייקל ומותיר אותו חסר הכרה.
סארטין, שעדיין אובססיבי למוטיבציה וליכולות ההתאוששויות המסתוריות של מייקל, הורג את הוקינס לפני שהוא יורה במייקל וחוטף את אליסון, בתקווה ליצור עימות בביתה של לורי בין משפחתה למייקל על מנת לפענח את טבעו האמיתי של מייקל.
מייקל מתעורר והורג את סארטין ושני שוטרים שהיו עדים לרציחתו של סארטין, בעוד שאליסון נמלטת ממנו ובורחת לתוך היער.
מייקל מגיע לביתה המבוצר של לורי והורג את ריי.
קארן בורחת למרתף תת-קרקעי ואילו לורי מתקיפה את מייקל.
מייקל פורץ לתוך הבית ומתחמק מהתקפותיה של לורי, ובסופו של דבר מעלף אותה במהלך קרב במרפסת.
אליסון חומקת פנימה ונכנסת למרתף, שם היא פוגשת את אמה.
אף על פי שמייקל מוצא אותן, לורי וקארן אורבות לו, לוכדות אותו בתוך המרתף ומציתות את הבית באש.
לורי, קארן ואליסון מתאחדות ועוזבות את הבית באמצעות טרמפ.
הסצנה האחרונה מראה את המרתף כולו אפוף באש ועשן, אך דמותו של מייקל אינה נראית בשום מקום.
בסוף כתוביות הסיום, נשמעת נשימתו של מייקל, מה שמעיד על כך שאולי הוא שרד.
ג'יימי לי קרטיס - לורי סטרוד, הניצולה היחידה ממסע הרציחות של מייקל מאיירס בשנת 1978, שסובלת מהפרעת דחק פוסט-טראומטית.
בחלוף ארבעים השנים שחלפו בין שני הסרטים, נולדו ללורי בת בשם קארן ונכדה בשם אליסון.
ג'ודי גריר - קארן סטרוד, בתה של לורי ואמה של אליסון.
אנדי מאטיצ'ק - אליסון סטרוד, בתה של קארן ונכדתה של לורי, שהופכת למטרתו החדשה של מייקל.
ניל קאסל וג'יימס ג'וד קורטני - מייקל מאיירס, רוצח המונים העוטה מסכה ושם לו למטרה בעיקר שמרטפיות צעירות במהלך ליל כל הקדושים.
קאסל שב לגלם את הדמות בסצנה מול קרטיס, ונוסף על כן, הוא גם תרם את קולו עבור קולות ההתנשפות של מאיירס במהלך תהליכי הגמר הפקה, בזמן שטוני מורן שב לגלם את דמותו של מאיירס ללא המסכה.
האלק בילגינר - ד"ר ראנביר סארטין, הפסיכיאטר החדש של מייקל מאיירס, שלקח על עצמו את עבודתו של ד"ר סם לומיס, הפסיכיאטר של מייקל מהסרט הראשון.
ויל פטון - פרנק הוקינס, שוטר שמשתף פעולה עם לורי במטרה להביס את מייקל.
טובי האס - ריי, בעלה של קארן, חתנה של לורי ואביה של אליסון.
ג'פרסון הול - אהרון קורי, פודקאסטר בריטי לעניינים פליליים ושותפה של דנה.
ריאן ריס - דנה היינס, פודקאסטרית בריטית לעניינים פליליים ושותפתו של אהרון.
וירג'יניה גארדנר - ויקי, חברתה הטובה ביותר של אליסון.
דילן ארנולד - קמרון אלם, בן זוגה של אליסון ובנו של לוני אלם מהסרט הראשון.
מיילס רובינס - דייב, בן זוגה של ויקי.
דרו שייד - אוסקר, חברו הטוב ביותר של קמרון.
ג'יברייל נאטמבו - ג'וליאן, ילד קטן שאליסון שומרת עליו במהלך הסרט.
סולס - מורה בבית ספר
בשנת 2011, נודע שסרט המשך לסרט "ליל המסכות 2", שהיה אמור לשאת את השם "ליל המסכות 3D", ייצא לאקרנים ב-26 באוקטובר 2012. בזמן ההכרזה, עוד לא נשכרו במאי או תסריטאי לפרויקט.
במקור, פטריק לוסייר וטוד פארמר נשכרו למלאכת הכתיבה, אך הם עזבו את הפרויקט בשל מחויבותם לאתחול המחודש של "מעורר השאול".
הסרט היה אמור להשלים את טרילוגיית הרימייקים של רוב זומבי ולתת מחווה לגרסתו המקורית של מייקל מאיירס מהסרט המקורי.
מכיוון שהפרויקט לא התקדם, הוא בוטל.
בפברואר 2015 פטריק מלטון ומרקוס דנסטן שקדו על כתיבת סרט "ליל המסכות", יחד עם מאלק אקאד ומאט שטיין שעבדו בהפקה.
ב-15 ביוני 2015, דווח שחברת ויינסטין תפיק סרט המשך נוסף בסדרת הסרטים שיישא את השם "ליל המסכות חוזר" ("Halloween Returns") בבימויו של דנסטן.
הסרט נועד להיות סרט עצמאי להציג מחדש לקהל את מייקל מאיירס שנים לאחר מסע הרציחות הראשוני שלו מהסרט המקורי וסרט ההמשך שלו.
ב-22 באוקטובר 2015, המפיק מאלק אקאד חשף שהפקת הסרט נדחתה.
מאלק אמר על כך: "היינו צריכים לעשות צעד אחורה ועכשיו אנחנו מנסים להבין מחדש מהי המפלצת הזאת בסרט החדש.
אז יש קצת עיכוב, אבל הסרט החדש לא הולך להיות בדיוק מה שהוכרז ומה שאנשים מצפים לו, אז אנחנו מכניסים לשם מספר שינויים".
בדצמבר 2015, הוכרז כי "Dimension Films" איבדו את זכויות ההפקה של זיכיון סדרת הסרטים, לאחר שכשלו בהפקת הסרט "Halloween Returns", וביטול הסרט אושר באותו זמן.
ב-24 במאי 2016, "בלאמהאוס הפקות" ו-"Miramax" הכריזו שהם יממנו במשותף הפקת סרט חדש בסדרה, כאשר "סרטי יוניברסל" יפיצו את הסרט באמצעות ההסכם שלהם עם "בלאמהאוס הפקות".
מנכ"ל "בלאמהאוס הפקות", ג'ייסון בלאם, כינה את הסרט המקורי כנקודת ציון שהשפיעה על החברה להתחיל בהפקת סרטי אימה, "למאלק אקאד הנהדר ולג'ון קרפנטר יש מקום מיוחד בליבם של כל חובבי הז'אנר ואנחנו כל כך נרגשים ש-'Miramax' שיתפו אותנו".
הזכויות הועברו במיוחד ל-"Miramax" ולטרייק אקאד, שביקשו את בלאם בגלל הצלחתו כמפיק סרטי אימה.
כאשר ג'ון קרפנטר, שכתב את שני הסרטים הראשונים של סדרת "ליל המסכות" עם דברה היל וביים את הסרט המקורי, חתם על חוזה כמפיק בפועל ב-2016, הוא הסביר את כוונתו: "שלושים ושמונה שנים אחרי 'ליל המסכות' המקורי, אני הולך כדי לנסות להפוך את ההמשך העשירי למפחיד מכולם".
בריאיון עם "Rotten Tomatoes", קרפנטר נימק את חזרתו לסדרת הסרטים לראשונה מאז הפקת הסרט "ליל המסכות: עונת המכשפה" שיצא בשנת 1982: "דיברתי על סרטי 'ליל המסכות' במשך זמן רב, על סרטי ההמשך - אפילו לא ראיתי את כולם...
אבל לבסוף עלה על דעתי: ובכן, אם אני סתם מפטפט, למה שלא אנסה לעשות את זה כמו שאני יכול?
להפסיק לזרוק אבנים מהצד ולהיכנס לשם ולנסות לעשות משהו חיובי".
כאשר הזכויות נרכשו על ידי "בלאמהאוס הפקות", הבמאי אדם וינגארד דיבר על עשיית סרט "ליל המסכות" חדש, אבל בסופו של דבר וינגארד עזב את הרעיון.
ב-9 בפברואר 2017, דייוויד גורדון גרין ודני מקברייד הוכרזו כמי שיכתבו את התסריט, כאשר גרין יביים את הסרט בנוסף לכתיבתו וקרפנטר ישמש כיועץ לפרויקט.
קרפנטר אמר שהוא התרשם מהעלילה שהתסריטאים הציגו.
במקום לאתחל את הסדרה מחדש, התסריטאים בחרו בתחילה להתמקד בפיתוח המיתולוגיה של שני הסרטים הראשונים בעת כתיבת העלילה של הסרט הנוכחי.
העלילה נוצרה על ידי התסריטאים במיוחד עבור קרפנטר, לאחר שהתסריטאים תיארו את עצמם מעריצים של הסרט המקורי.
בסופו של דבר, העלילה נכתבה בצורה כזו כך שכל סרטי ההמשך שנעשו לסרט המקורי נמחקו מהקאנון של הסרט החדש, וסופו של הסרט המקורי שונה בתהליך שאותו מקברייד השווה למציאות חלופית.
עם זאת, מאוחר יותר הוא אמר כי הסרט עדיין נותן מחוות והומאז'ים לסרטי ההמשך: "אתה מודע לכך שיש כל כך הרבה גרסאות שונות, ושציר הזמן מתוסבך כל כך.
חשבנו שזה יהיה קל יותר לחזור למקור ולהמשיך משם.
היה נחמד יותר לעשות את זה מאשר לדעת שאתה עובד על 'ליל המסכות 11', וזה פשוט נראה יותר מגניב יותר לחשוב שאנחנו עושים את 'ליל המסכות 2'.
עבור המעריצים, הכנסנו מחוות ונתנו כבוד לכל סרטי 'ליל המסכות' שיצאו לאקרנים".
אף על פי שגרין ומקברייד ידועים בשל זיקתם העזה לז'אנר הקומדיה, ליל כל הקדושים היה מרוחק מז'אנר הקומדיה.
מקברייד ציין שאולי בכל הסרט כולו יש אולי רק בדיחה אחת, ושלא נעשו צעדים עיקריים בהפקה ובכתיבת העלילה ללא אישורו של קרפנטר, כולל כתיבת העלילה הראשונית והחזרתה של השחקנית ג'יימי לי קרטיס.
קרפנטר לא היה מרוצה מעיבודו של רוב זומבי, שהציג מחדש את הרוצח מייקל מאיירס ונתן לו עומק פסיכולוגי, ורצה לקחת את הדמות בחזרה לשורשיו המסתוריים יותר, ותיאר אותו כ"כוח טבע, הוא אמור להיות כמעט על-טבעי".
מקברייד החשיב את הגישה של קרפנטר כאנושיזציה של הדמות, "אני חושב שאנחנו מנסים להחזיר את זה למה שהיה כל כך טוב עם המקור.
זה היה פשוט מאוד והעובדה שמייקל לא היה משהו שלא ניתן להריגה העלתה את מפלס האימה.
אני רוצה לפחד ממשהו שאני באמת חושב שיקרה, אני חושב שזה הרבה יותר מפחיד לפחד ממישהו שעומד בצללים בזמן שאתה זורק את הזבל".
בספטמבר 2017, ג'יימי לי קרטיס אישרה שהיא תחזור לגלם את דמותה של לורי סטרוד.
בניגוד לאפיון דמותה כ"הנערה האחרונה" בסרט המקורי, לורי חימשה את עצמה והכינה את עצמה לשובו של מייקל מאיירס בארבעת העשורים שעברו בין שני הסרטים.
אף על פי שסרט ההמשך המקורי משנת 1981 וסרטי ההמשך שיצאו מאז הציגו את דמותה של לורי כאחותו הביולוגית של מייקל, שנחשב בעקבות כך לרוצח משפחתי, התסריטאים חשו שמניע זה מפחית מהיותו של מייקל רוצח שניתן לפחד ממנו, ומשכך, הם התעלמו במתכוון מההיבט הזה.
בטריילר של הסרט, נכדתה של לורי, בגילומה של אנדי מאטיצ'ק, מסבירה כיצד חייה הושפעו משלטון הטרור של מייקל שהתרחש ארבעה עשורים קודם לכן.
כאשר אחד מחבריה רומז שמייקל הוא אחיה של לורי, דמותה של מאטיצ'אק משיבה לו: "לא, הוא לא היה אחיה, זה היה משהו שאנשים המציאו".
על פי מקברייד, התסריטאים לא ידעו אם קרטיס תסכים לחזור לסדרות הסרטים, כך שהם עבדו נורא קשה על התסריט הזה כדי להפוך את לורי סטרוד לדמות שקרטיס לא תוכל לסרב לה.
כשדיברה על הסיבה שבגינה חזרה, קרטיס אמרה, "ברגע שקראתי את מה שדייוויד גרין ודני מקברייד המציאו...
וכיצד הם קשרו את נקודות העלילה, זה היה כל כך הגיוני בעיניי שהרגשתי שמתאים לי לגמרי לחזור להדונפילד, אילינוי, לרגל יום הולדת של 40 שנה [לסרט המקורי], זה הסיפור המקורי בהמון דרכים שונות, רק כעבור 40 שנה עם הנכדה שלי".
קרטיס שבה לגלם את דמותה של סטרוד לאחר שגילמה את דמותה ב"ליל המסכות 2" (1981), "ליל המסכות: 20 שנים אחרי" (1998), ו"ליל המסכות: תחיית המתים" (2002).
באוקטובר שלאחר מכן, ג'ודי גריר נכנסה למשא ומתן על גילום דמות בתה של לורי, קארן סטרוד.
דניאל האריס, ששיחקה את בתה של לורי, ג'יימי לויד, בסרטי ההמשך המקוריים, יצרה קשר עם "בלאמהאוס הפקות", בהצעה להחזיר את דמותה בדרך כלשהי, אך האולפנים בחרו במקום להמציא ללורי בת חדשה, והאריס התאכזבה ואמרה: "הייתי בסדר עם זה כשהיה לה בן...
אבל הם אומרים שזה הסרט האחרון ו...
יש לה בת, וזאת לא ג'יימי, אני מניחה שזה די מבאס".
ב-7 בדצמבר 2017, אנדי מאטיצ'ק לוהקה כדמותה של נכדתה של לורי, אליסון.
ב-20 בדצמבר 2017, הוכרז שניק קאסל, שגילם את מייקל מאיירס בסרט המקורי, ישוב לסרט, כאשר השחקן והפעלולן ג'יימס ג'וד קורטני יגלם גם כן את מאיירס.
גרין הסביר לקורטני את חזונו עבור מחוות הגוף של מאיירס, שתוארו כשילוב של מחוות הגוף המקוריות של קאסל והוספת סגנון תנועה חתולי.
קורטני התאים את התנועות שלו בפירוט מתוך התבוננות בחתול אמיתי, "אני חושב שחתולים הם מכונות הציד המושלמות ביותר על פני כדור הארץ, והיופי זה שאנחנו לא שופטים חתול על מה שהחתול עושה.
אז העברתי את התנועות ואת הגישה הלא שיפוטית לאופן שבו נעתי כ"הדבר", אותן למדתי מהחתול שלי פרסיבל".
קורטני התייחס לשיתוף פעולה עם טירה כ"כבוד", בעוד שקאסל תיאר את שיתוף הפעולה כ"העברת לפיד".
קורטני נעזר בג'ון קרפנטר ובעבודתו של קאסל בסרט המקורי כדי לקבוע כיצד ארבעים השנים שהתרחשו בין אירועי הסרטים השפיעו על הדמות לאורך זמן.
ב-13 בינואר 2018, הוכרז שווירג'יניה גארדנר, מיילס רובינס, דילן ארנולד ודרו שייד יגלמו את חבריה של אליסון.
ב-16 בינואר 2018, ויל פטון הצטרף לצוות השחקנים הסרט.
מאוחר יותר, הצטרפו אליו רוב נייטר, שמגלם קצין משטרתי שעובד לצדו של דמותו של פטון והשחקנית הבריטית ריאן ריס, שלוהקה לדמות בשם דנה.
בשיחה על צוות השחקנים, ניק קאסל אמר ש"מה שאני אוהב בזה (בסרט החדש) זאת העובדה שהם השיגו כמה שחקנים צעירים ממש טובים.
הם האירו את מערכת היחסים של דמותה של ג'יימי עם בתה ונכדתה.
והם עשו כמה בחירות שאני חושב שהן באמת בחירות נועזות בהצגת האנשים האלה ולמה הם מה שהם כעת".
סולס, שגילמה את לינדה ואן דר קלוק, קורבנו האחרון של מייקל בסרט המקורי, גילמה בהופעת אורח מורה במהלך הסרט.
צילומי הסרט החלו ב-13 בינואר 2018 בצ'ארלסטון שבדרום קרוליינה.
במקור, הצילומים התעתדו להתחיל בסוף אוקטובר 2017, אך הם התעכבו עד ינואר 2018. מייקל סימונדס שימש כצלם, יחד עם עזרתם של פול דיילי וסטיוארט קנטל.
לדברי דני מקברייד, האימה של הסרט שאפה לנטות לתחושה של מתח ואימה ולא להסתמך על אלימות גרפית; האיפור והאפקטים החזותיים של הסרט נעשו על ידי המעצב כריסטופר נלסון.
ג'יימי לי קרטיס סיימה את הסצנות שלה ב-16 בפברואר 2018, ואילו שאר הצילומים הסתיימו ב-19 בפברואר 2018. התגובה להקרנת המבחן הראשונה של הסרט הובילה את היוצרים לצילומים מחודשים החל מ-11 ביוני 2018. הצילומים שוב התקיימו בצ'ארלסטון.
קורטני עשה שבוע של חזרות לפני תחילת הצילומים.
נלסון השתמש בתבנית פנים של קורטני על מנת ליצור את המסכה של מייקל מאיירס.
המסכה עברה תהליכי בלאי והתיישנות על מנת לשקף את "האבולוציה האותנטית" שהמסכה חוותה מאז הסרט המקורי.
קורטני היה מעורב בכל סצנה שמאיירס מופיע בה, כולל הסצנות של ניק קאסל, שהיה מעורב רק בכמות מינימלית של הצילומים.
לאחר מכן, קאסל תיאר את החוויה לעיתונות וציין ש"ג'ים הוא המייקל מאיירס שלנו עכשיו." קאסל ציין שכוונתם של המפיקים הייתה לשמור על האווירה של הסרט המקורי, וכי בדומה לסרט המקורי משנת 1978, "זה מאוד ממוקד-שכונתית...
יש הרבה דברים שחולפים (בסרט החדש) שמרגישים כמו דרכים חכמות להציג סוג של דז'ה וו לסרט הראשון, מבלי לתת תחושה שהסרט הועתק.
זה היה הדבר הראשון שהם אמרו: 'אנחנו רוצים לעשות את זה כמו שג'ון [קרפנטר] עשה את זה'."
נלסון ליווה את קורטני לאורך כל הצילומים, וסיפק לו ייעוץ משחק על בסיס הידע שלו על הדמויות של סרטי "ליל המסכות".
נלסון רואיין ונבדק לסרטם של אקאד וגרין לאחר שיחה עם המפיק של "בלאמהאוס", רייאן טורק, שאותו הוא כבר הכיר.
נלסון שיתף פעולה עם אומן אפקטי האיפור, וינסנט ואן דייק, אך מספר עיצובים וקונספטים שעיצב נדחו בתחילה בשל סיבוכים משפטיים, שסודרו עם תחילת עבודתו על הסרט.
במקום לנסות להעתיק את העיצוב של המסכה המקורית, הוא התכוון פשוט לשחזר את מה שהוא תיאר כ"התחושה" החזותית שלה.
כיוון שהסרט מתרחש ארבעים שנה אחרי אירועי הסרט המקורי, הוא בחן את תהליך הפירוק וההתיישנות של מסכות בנות ארבעים שנה לאורך הזמן, תוך כדי שהתווה את מראהו של מאיירס, וציין: "אתה לא יוצר מסכה, אתה יוצר תחושה שמתקבלת עם הבעת הדמות...
אבל גם המסכה נראית שונה לחלוטין בכל זווית אחרת שאי פעם צולמה, ואני רוצה לקבל גם את ההרגשה." קורטני נשכר לאחר שנלסון ייעץ לגרין לא ללהק פעלולן גדול גוף לתפקיד כהתאמה למה שנעשה בסרט הראשון.
לאחר שעבד בעבר על הפסקול של הסרטים "ליל המסכות", "ליל המסכות 2" ו"ליל המסכות 3: עונת המכשפה", ג'ון קרפנטר אישר באוקטובר 2017 שהוא יחזור להלחין את הפסקול עבור הסרט הנוכחי.
בנוגע לעמדתו על סרט המשך אפשרי, קרפנטר אמר: "התייעצתי עם הבמאי בנוגע לתחושות שלו.
יכולתי ליצור פסקול חדש, יכולנו לעדכן את הפסקול הישן ולהעצים אותו, או שיכולנו לשלב את שני הדברים יחד.
אני אצטרך לראות את הסרט כדי לדעת למה הוא זקוק".
רשימת המוזיקה הולחנה על ידי ג'ון וקודי קרפנטר ודניאל דאביס.
הסרט עלה לראשונה במהלך פסטיבל הסרטים הבינלאומי השנתי בטורונטו ב-8 בספטמבר 2018. הסרט עלה לאקרנים באופן רשמי ב-19 באוקטובר.
בוועידת הסרטים של סינמקון ב-25 באפריל 2018 הוצגו צילומים בלעדיים מהסרט, שזכו לתגובות חיוביות מהנוכחים במקום.
לסרט נערך פאנל במהלך כנס הקומיק-קון שהתקיים ב-20 ביולי 2018, והשתתפו בו ג'יימי לי קרטיס, דייוויד גורדון גרין, מאלק אקאד וג'ייסון בלאם.
במהלך הפאנל, שבו הוצגו סצנה שלמה מהסרט וטריילר ראשון, קרטיס דנה בשאלה כיצד הסרט מתחבר לתנועת "Me Too", ותיארה אותו כסרט על "טראומה", וציינה: "[לורי] אומרת 'אני לא הטראומה שלי'.
היא חיכתה 40 שנה לאיש הזה שהיא יודעת שיגיע.
היא חיכתה לומר 'אני הולכת להחזיר לעצמי את הנרטיב שלי'.
כשמביטים בטראומה דורית, פתאום ב־10 באוקטובר 2017 התפרסם המאמר הראשון ב'ניו יורקר' ונשים החלו לדבר על אלימות ודיכוי שבוצעו נגדן על ידי גברים רבי כוח שגנבו את תומתן".
נכון ל-7 בנובמבר 2018, הסרט גרף 150.9 מיליון דולר בקופות בארצות הברית ובקנדה, ו-79.4 מיליון דולר בקופות ברחבי העולם, ובסך הכל גרף סכום של 230.3 מיליון דולר בקופות.
בספטמבר 2018, תחזיות מוקדמות ניבאו שהסרט יגרוף סכום שינוע בין 40 ל-50 מיליון בסוף השבוע הפותח שלו באולמות הקולנוע.
ב-5 באוקטובר, שבועיים לפני יציאת הסרט, התחזיות העריכו שהסרט יגרוף 60 מיליון דולר.
עם יציאת הסרט לאקרנים, הסרט גרף סכום גבוה מ-70 מיליון דולר ב-3,928 אולמות קולנוע.
הסרט גרף 7.7 מיליון דולר מההקרנות המוקדמות של הסרט שנערכו ביום חמישי בלילה שקדם להקרנת הבכורה, והתקבע בתור סרט האימה מדורג R השלישי שזכה לגרוף סכום גבוה עם יציאתו לאקרנים, אחרי הסרטים "זה" ו"פעילות על-טבעית 3".
לאחר מכן, הסרט גרף 33.3 מיליון דולר ביום הראשון שלו (כולל ההקרנות המוקדמות), והוערך שעד סוף השבוע הסרט יגרוף 80 מיליון דולר.
בסופו של דבר, הסרט גרף 76.2 מיליון דולר וסומן בתור הסרט השני הטוב ביותר שיצא לאקרנים באוקטובר.
הסרט גם נחשב לסרט הטוב ביותר בכיכובה של שחקנית ראשית שגילה עולה מעל גיל 55, ולסרט המרוויח ביותר בסדרת הסרטים של "ליל המסכות" עד כה.
ברחבי העולם, הוערך שהסרט יגרוף כ-100 מיליון דולר, כולל 12–30 מיליון דולר מ-21 שווקים בינלאומיים.
בסופו של דבר, הקרנת הבכורה של הסרט גרפה 90.5 מיליון דולר, כולל 14.3 מיליון דולר מחוץ לארצות הברית.
השווקים הגדולים ביותר היו מקסיקו (5 מיליון דולר), בריטניה (3.6 מיליון דולר) ורוסיה (1.8 מיליון דולר).
באתר "Rotten Tomatoes", הסרט זכה לציון 80% על בסיס 231 ביקורות, עם דירוג ממוצע של 6.8/10. הקונצנזוס הביקורתי של האתר כתב על הסרט: "האלווין פותח דף חדש אחרי עשרות שנים של סרטי המשך מאכזבים, בעודו מתעלם ממיתולוגיה שהתפתחה יותר ויותר לטובת מרכיבים בסיסיים - אך עדיין יעילים".
באתר "Metacritic", הסרט זכה לציון משוקלל של 68 מתוך 100, על בסיס 46 ביקורות, דבר המציין "ביקורות חיוביות לרוב".
האתר "CinemaScore" נתן לסרט ציון ממוצע של "B+", ו-"PostTrak" דיווח שהסרט קיבל ציון חיובי של 75% וציון של 65% עבור "המלצה מובהקת"; אתר המדיה החברתית "RelishMix" דיווחה על תגובות חיוביות לסרט.
פיטר דבורג' ("וראייטי") חש שהסרט מביא את סדרת הסרטים של "ליל המסכות" בחזרה לשורשיה, וכינה אותו "מעשה של שירות המעריצים שמוסווה כסרט אימה.
העובדה שזה מתאים לשתי הקטגוריות מסמן את העובדה ש[הבמאי] גרין [...] הוציא לפועל את מה שהוא תכנן לעשות, לעדכן את המיתולוגיה שקרפנטר וההפקה יצרו, תוך כדי מתן שפע של מתח חדש - ורציחות יצירתיות - עבור הקהל הצעיר".
בוריס בישופ ("The Verge") כתב שהסרט הוא "טוב יותר מכל סרט המשך אחר בזיכיון" ו"קודה הולמת לסיפור שהחל לפני 40 שנה", בעוד שלאה גרינבלט ("אנטרטיינמנט וויקלי") תיארה אותו בתור "ההמשך הבסיסי והנאמן (וגם המשעשע)".
ג'ו ליפסט ("Bloody Disgusting") כתב, "בסך הכל, האלווין הוא ערך ראוי בזיכיון [...] הכל באמת מגיע לפינאלה, וזה הגיוני בהתחשב שהסרט קיים רק על מנת למקם את לורי נגד מייקל, כשכזה, האלווין לא מאכזב".
ג'ונתן ברקן ("Dread Central") כתב: "האלווין נותן מחווה אוהבת ומכובדת למקור של שנת 1978, תוך כדי שהוא מציג טענה נועזת ומכרעת מאוד על קיומו כסרט עצמאי", וציין בנוסף, "...
זה אולי המייקל מאיירס הכי מפחיד שהיה אי פעם".
לורה די ג'רולמו ("Exclaim") נתן לסרט דירוג של 7 מתוך 10 וכתב, "האלווין לא מגדיר מחדש את ז'אנר הסלאשר כמו שהסרט המקורי מ-1978 הגדיר, וזה בסדר - הוא לא מנסה.
במקום זאת, הוא נותן מחוות לסרטים שבאו לפניו ולמה שגרם להם לעבוד."
בסקירה מעורבת, אריק קון ("IndieWire") מתח ביקורת על הדיאלוג והעיצוב של הסרט, אך אמר ש"ליל המסכות של קרפנטר עצמו היה טרמפ עלוב, שנעשה בזול, אך נישא על ידי אחיזתו האיתנה של הבמאי בסוגיותיו החזקות.
[הסרט] החדש עובד שעות נוספות כדי לשמור על אותן הסוגיות ללא פגע, תוך כדי לקיחת אלמנטים מהסרט הראשון בכל דרך אפשרית - מאותו הפסקול שנעשה מסינתיסייזר מזויף ציון ועד לכתוביות הסיום המרובעות והכתומות שחותמות את העלילה".
בריאן טאלריקו ("RogerEbert.com") נתן לסרט שניים מתוך ארבעה כוכבים, וכתב שהסרט "ראוי להערצה בהשוואה החזותית שלו לחזונו של קרפנטר, אבל ההיבטים הלא-שטותיים והמבוימים היטב של הקלאסיקה המשפיעה הם לא חלק מהחדש.
סרטו של קרפנטר כל כך מעודן עד כדי כך שהרפיון חסר האונים של הסרט החדש מתסכל יותר.
כאילו ישנו חוסר מוחלט באווירה של הסרט, אווירה שהיה נקודת חוזק נוספת של הסרט המקורי".
סקוט מנדלסון ("פורבס") חשב שהסרט "לא טוב מאוד או מבוים היטב, והוא נכשל כסרט אופי וכסרט מפחיד".
אז, נקטנו בגישה של 'בוא נלמד מזה, נראה מה עובד, ומה לא'.
אבל בהחלט יש לנו מושג לאן נלך [עם] הקו הזה של העלילה, ואני מקווה שיהיה לנו סיכוי לעשות את זה".
בספטמבר 2018, במהלך ריאיון עם "פורבס", המפיק ג'ייסון בלאם אישר שצוות ההפקה יפיק סרט המשך אם הסרט יצליח.
באוקטובר 2018, שבוע לאחר יציאת הסרט לאקרנים, מקברייד אישר שסרט המשך נמצא בשלבי קדם הפקה.
שמורת האלות האטלנטיות היא שמורת טבע במעלה רכס הר גריזים בשומרון שבה עשרות עצי אלה אטלנטית.
שמורת האלות האטלנטיות ממוקמת סמוך לאמצע כביש הגישה ליישוב הר ברכה שברכס הר גריזים, ובצמוד לגבעת סנה יעקב ולמעיין עמשא (עין מח'נה).
בשמורה עשרות עצי אלה אטלנטית, וכן עצי זית סביב מקאם המורכב משני חדרים וגומחת תפילה לכיוון מכה.
במבנה נראים גם שני עמודים מעוטרים ועמוד נוסף בראש כיפת המבנה.
בצד שרידי המבנה נמצא בור מים.
בין העצים בשמורה גדלה צמחייה עשבונית, בפרט שעורת התבור ושעורת הבולבוסין.
גם עיריוני צהוב נפוץ באזור, בייחוד בהר גריזים.
בשמורה נמצאים גם שרידי היישוב העתיק ח'רבת א-נבי.
בחורבה התגלה באביב 1985 בית קברות קדום מתקופת הברונזה התיכונה בארץ ישראל.
בית הקברות נשדד ונהרס כליל ע"י שודדי עתיקות.
לאחר שנתפסו נמצאו ברשותם שתי חרפושיות משובצות בטבעות ברונזה, שנבזזו מהאתר.
כ-200 מטר צפונית לשמורה נמצאים מעיין עמשא, שתיעוד לנביעתו קיים עוד מימי התקופה הרומית בארץ ישראל , ובריכת ישמעאל.
האלי פליקינר היא שחיינית אמריקאית, זוכת מדליית ארד ב (טוקיו 2020) במשחה ל-400 מטר מעורב אישי, פעמיים ברציפות סגנית אלופת העולם (קוואנגג'ו 2019 ובודפשט 2022), אלופת הפאן פסיפיק (טוקיו 2018) ו-3 פעמים אלופת ארצות הברית (2015, 2017 ו-2018) במשחה ל-200 מטר פרפר.
פליקינר גדלה בספרינג גרוב פנסילבניה.
היא התאמנה בהדרכתו של מייקל ברוקס במועדון השחייה של ימק"א יורק.
משנת 2017 היא בוגרת כלכלה מאוניברסיטת ג'ורג'יה.
היא מתאמנת בהדרכתו של ג'ון באוארל.
באליפות ארצות הברית שנערכה באירוויין, קליפורניה באוגוסט 2014 זכתה פליקינר במדליית ארד במשחה ל-200 מטר פרפר בתוצאה של 2:08.77 דקות, אחרי קמיל אדמס (2:07.12 דקות) וקייטי מקלפלין (2:08.74 דקות).
באוניברסיאדה שנערכה בקוואנגג'ו קוריאה הדרומית ביולי 2015 זכתה פליקינר ב-3 מדליות, זהב ו-2 ארד.
מדליית זהב במשחה שליחות 4x200 מטר חופשי בשיא אוניברסיאדה חדש של 7:53.88 דקות.
מדליות ארד, במשחה ל-200 מטר פרפר בתוצאה של 2:08.80 דקות ובמשחה ל-400 מטר מעורב אישי בתוצאה של 4:40.54 דקות.
באליפות ארצות הברית שנערכה בסן אנטוניו, טקסס באוגוסט אותה שנה היא זכתה ב-4 מדליות, 1 זהב, 2 כסף ו-1 ארד.
מדליית זהב במשחה ל-200 מטר פרפר בתוצאה של 2:07.59 דקות, מדליות כסף במשחה ל-200 מטר חופשי בתוצאה של 1:58.18 דקות ובמשחה ל-400 מטר חופשי בתוצאה של 4:07.93 דקות ומדליית ארד במשחה ל-200 מטר גב בתוצאה של 2:10.60 דקות.
במבחנים האמריקאים לאולימפיאדת ריו דה ז'ניירו שנערכו אומהה, נברסקה בסוף יוני 2016 זכתה פליקינר במדליית כסף במשחה ל-200 מטר פרפר בתוצאה של 2:07.50 דקות.
במשחקים עצמם היא סיימה במקום שביעי במשחה ל-200 מטר פרפר בתוצאה של 2:07.71 דקות.
בשלב המוקדמות היא קבעה תוצאה של 2:06.67 דקות ועלתה שנייה לשלב חצי הגמר שבו קבעה תוצאה של 2:07.02 דקות ועתה מהמקום הרביעי.
באליפות ארצות הברית שנערכה באינדיאנה, אינדיאנפוליס בסוף יוני 2017 זכתה פליקינר במדליית זהב במשחה ל-200 מטר פרפר בתוצאה של 2:07.60 דקות.
באליפות העולם שנערכה בבודפשט, הונגריה ביולי אותה שנה היא זכתה במדליית זהב במשחה שליחות 4x200 מטר חופשי לאחר ששחתה בשלב המוקדמות.
נוסף לכך, היא סיימה במקום תשיעי במשחה ל-200 מטר פרפר בתוצאה של 2:07.89 דקות.
באליפות ארצות הברית שנערכה באירוויין ביולי 2018 זכתה פליקינר במדליית זהב במשחה ל-200 מטר פרפר בתוצאה של 2:06.14 דקות.
בשלב המוקדמות היא קבעה שיא אליפות חדש של 2:05.87 דקות.
באליפות הפאן פסיפיק שנערכה בטוקיו, יפן באוגוסט אותה שנה היא זכתה במדליית זהב במשחה ל-200 מטר פרפר בתוצאה של 2:07.35 דקות.
בשלב המוקדמות היא קבעה תוצאה טובה יותר של 2:07.05 דקות.
באליפות העולם שנערכה בקוואנגג'ו ביולי 2019 זכתה פליקינר במדליית כסף במשחה ל-200 מטר פרפר בתוצאה של 2:06.95 דקות, אחרי בוגלרקה קפש מהונגריה (2:06.78 דקות) ולפני חברתה לנבחרת קייטי דרבוט (2:07.04 דקות).
היא קבעה את שתי התוצאות המהירות באליפות, בשלב המוקדמות (2:05.96 דקות) ובשלב חצי הגמר (2:06.25 דקות).
האלה ח'ורי-בשאראת היא משפטנית, חוקרת בינלאומית בתחום משפט בינלאומי פומבי ופלילי, צדק מעברי וזכויות אדם.
יו"רית עדאלה לשעבר וחברת הנהלת עדאלה כיום (2020) והמנהלת האקדמית של בית הספר למשפטים ב, קמפוס חיפה, חברת סגל פנים ומרצה ב.
בעבר שימשה כסגנית דקאן בית הספר למשפטים במרכז האקדמי כרמל.
ח'ורי-בשאראת הייתה המרצה הערביה הראשונה במשפטים בישראל.
האלה ח'ורי נולדה בעכו למשפחה ערבית-נוצרית-יוונית-אורתודוקסית.
אביה, ד"ר אוסאמה ג'מיל ח'ורי, יליד 1935 (ירושלים), מומחה ברפואה פנימית, מראשוני הבוגרים הערבים של בית הספר לרפואה בהדסה עין כרם .
אמה, אולגה ח'ורי, ילידת 1935 (ירושלים), מורה לאנגלית, בוגרת האוניברסיטה העברית באנגלית וערבית, והערביה הראשונה בוגרת תואר שני בספרות כללית והשוואתית מהאוניברסיטה העברית.
סבה, ג'מיל לביב ח'ורי, היה שופט, מורה לערבית ומשורר.
ח'ורי-בשאראת קיבלה תעודת בגרות בהצטיינות יתרה מבית הספר התיכון ה(נוצרי-)אורתודוקסי הערבי בחיפה.
נשואה לרופא, נאיל בשאראת, להם שני ילדים, והם מתגגורים בחיפה.
ח'ורי-בשאראת קיבלה בשנת 1993 תואר ראשון במשפטים מהאוניברסיטה העברית בירושלים.
בשנת 1998 סיימה לימודים לתואר שני במשפטים בהצטיינות מהאוניברסיטה העברית בירושלים.
בשנת 1994 קיבלה רישיון עריכת דין, לאחר התמחות בבית המשפט המחוזי בירושלים אצל השופטת יפה הכט, ובמשרד עורכי דין ארגוב אבימור, המתמחה ברשלנות רפואית.
עבדה שלוש שנים כעורכת דין במוקד להגנת הפרט.
בשנת 2003 סיימה קורס התמחות במשפט בינלאומי פלילי במרכז הבינלאומי ללימודים מתקדמים במשפט פלילי, סיראקוזה איטליה, השייך לאוניברסיטת פלרמו , איטליה.
כיהנה כמורה מן החוץ למשפט פלילי בינלאומי בפקולטות למשפטים באוניברסיטת תל אביב ובאוניברסיטת חיפה ובבית הספר למשפטים של המכללה למינהל, ראשון לציון, בשנים 2005–2010.
ב-2009 לימדה כמורה מן החוץ למשפט בינלאומי פלילי בבית הספר למשפטים אונו בקריה האקדמית אונו, וב-2010 כמורה מן החוץ למבוא למשפט ישראלי בפקולטה למשפטים, אוניברסיטת תל אביב.
ב-2014 לימדה כמורה מן החוץ למשפט בינלאומי פלילי בבית הספר למשפטים, במכללה האקדמית צפת.
משנת 2009 משמשת כמרצה למשפטים וחברת סגל ב (בשם הקודם: המרכז האקדמי כרמל – חיפה).
מלמדת דיני ראיות, סדר דין פלילי, משפט בינלאומי פומבי ופלילי ומבוא לשיטות משפט.
בין השנים 2016–2017 כיהנה כסגנית דיקן בית הספר למשפטים במרכז האקדמי כרמל.
מכהנת כמנהלת האקדמית של בית הספר למשפטים ב, קמפוס חיפה.
משנת 2014 ועד היום (2020) מכהנת כחברת הנהלה במרכז קונקורד לחקר קליטת המשפט הבינלאומי במשפט הישראלי.
עמותת עדאלה הוא ארגון זכויות האדם המגדיר את מטרותיו ב"השגת זכויות אישיות וקולקטיביות למיעוט הערבי הפלסטיני בישראל" ובהגנה "על זכויות האדם של הפלסטינים החיים תחת הכיבוש, בהתבסס על המשפט הבינלאומי ההומניטרי והמשפט הבינלאומי לזכויות אדם".
ח'ורי-בשאראת חברה בהנהלת עדאלה משנת 2007. בין 2012 ל-2014 כיהנה כיו"ר הנהלת עדאלה (האישה הראשונה שכיהנה כיו"ר עדאלה).
מ-2014 ועד 2015 כיהנה כחברת ועדת ביקורת בעדאלה.
מ-2016 ועד היום (2020) משמשת כחברת הנהלה בעדאלה.
ח'ורי-בשאראת כיהנה כעורכת של "מחברות עדאלה" בשנת 2005.
ח'ורי-בשאראת חברה במספר רב של ארגונים מקצועיים, וביניהם:
2014 : מענק מחקר ממרכז מינרווה לזכויות אדם, האוניברסיטה העברית בירושלים.
המחקר בנושא "יישום דיני זכויות האדם הבינ"ל במשפט הישראלי".
ד"ר האלה ח'ורי-בשאראת, הסגר הימי המתמשך על עזה ככלי שליטה אפקטיבית, באתר הפקולטה למשפטים באוניברסיטת חיפה
האלה ח'ורי-בשאראת ואילן סבן, קסם אין ב"עסקת המאה", רק אבק שרפה, באתר העוקץ, 08.03.20
מאמר דעה בעיתון אל-קודס אל-ערבי מה-30.9.2014, בעניין משמעות הפנייה של הרשות הפלסטינית לבית הדין הפלילי הבינלאומי'''.
האלי לין ביילי היא שחקנית וזמרת-יוצרת אמריקאית.
היא ידועה בעיקר בשל היותה חצי מהצמד המוזיקלי קלואי x האלי עם אחותה קלואי ביילי.
האלי לין ביילי נולדה ב-27 במרץ 2000, וגדלה במייבלטון, ג'ורג'יה עם אחותה הגדולה קלואי ביילי.
לאחר מכן עברה יחד עמה ללוס אנג'לס באמצע 2012. הן התחילו לכתוב שירים משלהן ולמדו לנגן בכלי נגינה דרך צפייה בסרטוני יוטיוב.
אביהן, דאג ביילי, החל ללמד אותן איך לכתוב שירים בגילאי 8 ו-10.
2006–2016: עבודה מוקדמת וחוזה הקלטות
בהיותה בג'ורג'יה, ביילי שיחקה בתפקידי משחק קטנים בסרטים כמו "צליל שמח" (2012), לאחר שהחלה קריירת משחק בגיל 3, ובסרט הטלוויזיה של דיסני, "Let It Shine" (2012).
הצמד השיק ערוץ יוטיוב בגילאי 11 ו-13 בהתאמה, עם גרסת כיסוי Best Thing I Never Had" של ביונסה.
הסרטון הראשון שלהן שהיה לויראלי היה קאבר לשיר אחר של ביונסה, "Pretty Hurts".
הן הופיעו לראשונה בתור צמד מוזיקלי כשהעלו קאברים של שירי פופ לערוץ שלהן.
הצמד ערכו את הופעת הבכורה שלהן בתוכנית האירוח "המופע של אלן דג'נרס" באפריל 2012.
ב-2013, האחיות ביילי זכו בעונה 5 של "הדבר הגדול הבא של רדיו דיסני", כשהן הופיעות בסדרה "אוסטין ואלי" בביצוע השיר "Unstoppable" בספטמבר שלאחר מכן.
במאי 2015, שתי האחיות ניהלו מגעים לחתום עם פארקווד אנטרטיינמנט.
החברה, שהוקמה על ידי ביונסה, החתימה אותן לבסוף ב-2016 על חוזה לחמש שנים.
האחיות ביילי הופיעו, יחד עם ביונסה, האחיות התאומות ליסה-קיינדה דיאז ונעמי דיאז, אמנדלה סטנברג וזנדאיה בקליפ "Freedom" באלבום החזותי Beyoncé: Lemonade, שהוקרן בבכורה ב-HBO בשנת אפריל 2016.
קלואי x האלי עשו את הופעת הבכורה המקצועית שלהם עם המיני-אלבום, Sugar Symphony, שיצא תחת הוצאת פארקווד ב-29 באפריל 2016. הצמד היה גם מופע החימום של הלג האירופי של The Formation World Tour של ביונסה, שנערך בין סוף יוני לתחילת אוגוסט 2016.
כמעט שנה לאחר מכן, הצמד הוציא את המיקסטייפ, The Two of Us, ב-16 במרץ 2017. ב-29 בדצמבר 2017 הוציא הצמד את שיר הנושא לסדרת הטלוויזיה "בוגרת-כזה", בשם "Grown".
האלי שיחקה את סקיילר "סקיי" פורסטר בתפקיד מדני בעונה הראשונה לפני שהייתה לדמות ראשית החל מהשנייה.
היא עזבה את הסדרה בסוף העונה הרביעית, כאשר הדמות שלה סיימה את לימודיה בקולג'.
גם "Grown" וגם "The Kids Are Alright" שימשו כסינגלים של אלבום האולפן הראשון של קלואי x האלי, The Kids Are Alright, עליו הכריזו בסוף פברואר 2018. הלבום יצא לאור ב-23 במרץ 2018, וזכה לשבחי המבקרים.
הסינגל שלהם, "Warrior", הופיע גם בפסקול של הסרט "קמט בזמן" (2018), וגם באלבום הבכורה שלהם.
ב-31 במאי 2018, הוכרז שהם יהיו מופע החימום של הלג האמריקאי של סיבוב ההופעות On the Run II Tour של ביונסה וג'יי זי, לצד די ג'יי חאלד.
הצמד היה מועמד לשני פרסי גראמי בדצמבר 2018, בקטגוריות תגלית השנה ואלבום ה-R&B המתקדם הטוב ביותר (עבור The Kids Are Alright).
ב-3 ביולי 2019, דיסני הודיעה שביילי לוהקה לתפקיד הנסיכה אריאל בגרסה המחודשת של "בת הים הקטנה", שאמור לביים רוב מרשל.
היא גם תקליט ותבצע את הפסקול של הסרט.
הליהוק של ביילי בתור אריאל עורר מעט מחלוקת, כאשר חלקם טענו שליהוק אפרו-אמריקאי לתפקיד אריאל לא נאמן לדמות המקורית.
דיסני הגיבה לציבור במכתב פתוח שהגן על הליהוק שלהם.
ג'ודי בנסון, המדבבת המקורית של אריאל, הגנה גם על הליהוק של ביילי ואמרה, "הדבר הכי חשוב הוא לספר את הסיפור" וש"רוחה של דמות היא מה שבאמת חשוב".
הסרט יצא לאקרנים במאי 2023.
ב-14 במאי 2020 יצאה הסיגנל השני "Do It" מתוך האלבום השני של הצמד - קלואי x האלי.
שנה לאחר מכן, השיר קיבל מועמדות בטקס פרסי גראמי ה-63 עבור פרס גראמי לשיר ה-R&B הטוב ביותר.
ב-12 ביוני 2020, הצמד הוציא את האלבום השני שלהן "Ungodly Hour", שזכה לשבחי המבקרים.
האלבום הגיע למקום ה-16 במצעד בילבורד 200 עם 24,000 יחידות שנמכרו.
"Do It" הפך גם לכניסה הראשונה שלהם למצעד בילבורד הוט 100, שהגיע למקום ה-83.
ב-1 באוקטובר 2021, ביילי ערכה את הופעת הבכורה כאמנית סולו עם ביצוע לשיר דיסני הקלאסי "Can You Feel the Love Tonight", באירוע שחגג את יום השנה ה-50 של דיסני וורלד.
ב-4 באוגוסט 2023 הוציאה את סינגל הבכורה שלה, "Angel".
ב-29 בספטמבר 2024, אלאניס מוריסט וביילי הופיעו באירוע התרמה עבור קמלה האריס בלוס אנג'לס.
ביילי הייתה בזוגיות עם הראפר האמריקאי, DDG, מאז חודש מרץ 2022 אך באוקטובר 2024 השניים נפרדו.
ב-22 בדצמבר 2023 נולד לזוג בן בשם היילו.
שנהסרטתפקידהערות2006החופשה האחרונהטינה2023בת הים הקטנהאריאלהצבע ארגמןנטי הצעירהTBAGolden The Lineאנבל באסקום
שנהסדרהתפקידהערות2007Tyler Perry's House of Payneטיפאני2 פרקים2012שייןחברת מקהלהסרט טלוויזיה של ערוץ דיסני2013אוסטין ואליעצמהפרק: "Moon Week & Mentors"2018–2022בוגרת-כזהסקיילר "סקיי" פורסטרתפקיד ראשי (עונות 1–3)
"האלווין 2: הנקמה" הוא סרט סלאשר אמריקאי, שמבוים על ידי הבמאי דייוויד גורדון גרין ונכתב על ידי גרין, דני מקברייד וסקוט טיימס.
הסרט מהווה המשך ישיר לסרט "האלווין" שעלה לאקרנים בשנת 2018 ואת פרקו ה-12 בסדרת סרטי "ליל המסכות".
בסרט מככבים ג'יימי לי קרטיס, ששבה לגלם את דמותה של לורי סטרוד וניק קאסל וג'יימס ג'וד קורטני ששבים לגלם את דמותו של מייקל מאיירס.
ג'ודי גריר, אנדי מאטיצ'ק, קייל ריצ'רדס, ננסי סטיבנס וצ'ארלס סייפרס שבים גם הם לגלם את דמויותיהם מהסרט הקודם ומהסרט המקורי משנת 1978, ואליהם מצטרפים אנתוני מייקל הול ורוברט לונגסטריט.
הסרט מופק על ידי ג'ייסון בלאם, לצדם של מאלק אקאד וביל בלוק.
הסרט עלה לאקרנים בארצות הברית ב-15 באוקטובר 2021 תחת הפצתה של "סרטי יוניברסל".
סרט ההמשך שיסגור את הטרילוגיה, "האלווין: הסוף", עלה לאקרנים ב-14 באוקטובר 2022.
ב-31 באוקטובר 1978, סגן פרנק הוקינס יורה בטעות בחברו לצוותת פיט מקייב למוות בזמן שהוא מנסה להציל אותו ממייקל מאיירס ולאחר מכן מייקל נתפס על ידי המשטרה.
ארבעים שנה מאוחר יותר, ב-31 באוקטובר 2018, לאחר שנדקר והושאר למות על ידי ד"ר רנביר סארטיין, הוקינס נמצא על ידי קמרון עילם, שמזעיק אמבולנס.
הוקינס מתחרט שאפשר למייקל לחיות ונשבע להרוג אותו.
בינתיים, טומי דויל חוגג את יום השנה ה-40 למאסרו של מייקל יחד עם הניצולים מריון צ'יימברס, לינדזי וואלאס ואביו של קמרון, לוני עילם, לאחר שכל אחד מהם שרד מפגש עם מייקל ב-1978. לורי, בתה קארן ונכדתה אליסון נלקחות לבית החולים האדונפילד, שם עוברת לורי ניתוח חירום.
בזמן הזה כוחות רבים של צוותי כיבוי נשלחים לביתה של לורי, על מנת לכבות את השריפה בביתה.
במהלך כיבוי השריפה מתגלה כי מייקל הצליח לשרוד ולאחר מכן מייקל רוצח את כל צוותי הכיבוי.
לקארן מודיעים שמייקל עדיין בחיים ומונעת את המידע הזה מלורי כדי לאפשר לה להתאושש.
אליסון משלימה עם קמרון, החבר לשעבר שלה, והיא מצטרפת לאספסוף של טומי כדי לנקום את מות אביה.
מייקל תוקף את השכנים של לורי, תחילה הורג את הבעל בדקירותיו למוות, ואז משפד את גרונה של האישה בצינור פלואורסצנט.
לאחר מכן הוא מתחיל ללכת חזרה להדונפילד.
טומי, מריון, לינדזי ולוני יחד עם זוג בשם ונסה ומרקוס שעובדים בבית החולים לומדים על מסע הרצח של מייקל, וונסה כביכול נתקלת במייקל במכוניתה, אך הנהג בורח יחד עם האוטו.
טומי יוצר אספסוף של תושבי האדונפילד נקמניים כדי לצוד ולהרוג את מייקל.
לורי והוקינס מתעוררים שניהם באותו חדר ונזכרים במערכת היחסים הקודמת שלהם.
בעודם מזהירים את קהילת האדונפילד להישאר בתוך בתיהם, מריון, ונסה ובעלה מרקוס נהרגים על ידי מייקל.
לינדזי בורחת ונמצאת בחיים על ידי טומי, לוני, אליסון וקמרון.
הקבוצה מתווה את דרכו של מייקל ואת מיקומם של קורבנותיו ומסיקים שהוא הולך לעבר בית ילדותו.
טומי לוקח את לינדזי לבית החולים ומתאחד עם השריף לשעבר בהדונפילד ליי ברקט, שבתו אנני נהרגה ב-1978, ומודיע ללורי על הישרדותו של מייקל.
ברחבי העיר, מייקל רוצח את הבעלים הנוכחיים של ביתו כאשר לורי מתכוננת לעזוב את בית החולים.
לאנס טיבולי, אסיר נמלט מבית החולים הפסיכיאטרי סמית'ס גרוב ונהג מכוניתה של ונסה, שנמלט לצד מייקל כשהאוטובוס שלהם התרסק, מגיע ומזוהה בתור מייקל בבית החולים.
ההמון של טומי רודף אחריו דרך בית החולים לפני שקארן מבינה שהוא לא מייקל.
למרות ניסיונותיה להרגיע את ההמון ולעזור ללאנס, הוא קופץ מחלון אל מותו.
לורי דוחקת בקרן לעבוד עם טומי וברקט כדי לצוד את מייקל.
באותו הזמן, לוני נכנס לבד לביתו הקודם של מייקל ונהרג.
אליסון וקמרון ממהרים פנימה ומוצאים את גופתו לפני שהותקפו על ידי מייקל, שרצח את קמרון.
בעוד מייקל מתכונן להרוג את אליסון, קארן מופיעה ודוקרת אותו בגבו עם קלשון, גונבת את המסכה שלו ומתגרה בו ללכת בעקבותיה.
בסצנה זו אנו יכולים לשמוע את מייקל מדבר בפעם הראשונה מאז הרצח הראשון שלו, אומר "תחזירי את זה" לקארן.
היא מובילה את מייקל אל האספסוף של טומי, אשר רוחשים, תוקפים, ולכאורה הורגים אותו.
כאשר ההמון מתפזר, מייקל מעיר וטובח את כל ההמון, כולל טומי וברקט.
בחזרה לבית מאיירס, קארן רואה חזון של מייקל צעיר בחדר השינה הישן של ג'ודית מאיירס ועולה למעלה ומביטה מהחלון, אך מייקל מגיח מאחור ודוקר את קארן למוות.
ג'יימי לי קרטיס – לורי סטרוד, הניצולה היחידה ממסע הרציחות של מייקל מאיירס בשנת 1978, שכעת סובלת מהפרעת דחק פוסט-טראומטית.
אמה של קארן וסבתה של אליסון.
ג'יימס ג'וד קורטני וניק קאסל – מייקל מאיירס, רוצח המונים העוטה מסכה ששם לו למטרה בעיקר שמרטפיות צעירות במהלך ליל כל הקדושים במהלך אירועי שנת 1978.
איירון ארמסטרונג – מייקל מאיירס בצעירותו, המופיע בפלאשבקים משנת 1978.
ג'ודי גריר – קארן נלסון, בתה של לורי ואמה של אליסון.
אנדי מאטיצ'ק – אליסון נלסון, בתה של קארן ונכדתה של לורי.
אנתוני מייקל הול – טומי דויל, חברה של לינדזי ואחד מהילדים שעליהם לורי שמרטפה באירועי שנת 1978.
קייל ריצ'רדס – לינדזי וואלאס, חברתו של טומי ואחת מהילדים שעליהם לורי שמרטפה באירועי שנת 1978.
רוברט לונגסטריט – לוני אלם, אביו של קמרון, שהציק לטומי דויל בילדותם.
טריסטיאן אגרלינג – לוני אלם, בצעירותו.
ננסי סטיבנס – מריון צ'יימברס, אחות ויד ימינו לשעבר של ד"ר סאם לומיס.
צ'ארלס סייפרס – לי ברקט, השריף לשעבר של הדונפילד, שאיבד את בתו במהלך מסע הרציחות משנת 1978, שלאחר מכן רדף אחרי מייקל לצדו של ד"ר סאם לומיס.
דילן ארנולד – קמרון אלם, בן-זוגה לשעבר של אליסון ובנו של לוני.
עומר דורסי – שריף בארקר, השריף הנוכחי של הדונפילד.
ג'יברייל נאטמבו – ג'וליאן מוריסי, ילד צעיר שנמלט ממסע הרציחות של מייקל באירועי הסרט הקודם.
דורקין – סגן גרהאם, אחד מסגניו של שריף בארקר.
כרמלה מקניל – ונסה, אחות העובדת בבית החולים "הדונפילד ממוריאל".
מייקל סמולווד – מרקוס, רופא העובד בבית החולים "הדונפילד ממוריאל".
ראיין לואיס – סגן סאליבן, אחד מסגניו של שריף בארקר.
סאלם קולינס – כריסטי ג'יזל וויט – מינדי ג'יי גאבן ווילד – דניס דיווה טיילר – סונדרה'''
ביוני 2018, מקברייד אישר שהוא וגרין התכוונו תחילה לצלם שני סרטים בסדרה בשיטת גב-אל-גב, אך החליטו שלא לעשות זאת ולחכות קודם כל לתגובות הראשוניות לסרט הראשון:
בספטמבר 2018, המפיק ג'ייסון בלאם אישר שצוות ההפקה יפיק סרט המשך אם הסרט יצליח בקופות.
באוקטובר 2018, שבוע לאחר יציאת הסרט הראשון לאקרנים, מקברייד אישר שסרט המשך נמצא בשלבי קדם הפקה.
בפברואר 2019 התסריטאי סקוט טימס ניהל משא ומתן על כתיבת התסריט, לאחר ששיתף פעולה עם חברת "בלמהאוס הפקות" בכמה פרויקטים קודמים שנמצאים בפיתוח.
טימס כתב גם תיקונים לעלילת הסרט לפני המשא ומתן.
בלום, מאלק אקאד וביל בלוק ישובו להפיק, בעוד שג'יימי לי קרטיס, ג'ודי גריר ואנדי מאטיצ'ק התעתדו לשוב לגלם את דמויותיהן מהסרט הראשון.
בנוסף, אושר שסקוט טימס יהיה שותף לכתיבת התסריט של "האלווין 2", ואושר שהתסריטאים פול בראד לוגן וכריס ברניר יהיו שותפים לכתיבת התסריט עבור הסרט ההמשך "Halloween Ends".
הליהוק לסרטי ההמשך הוכרז בסוף אוגוסט 2019.
ב-26 ביולי 2019, אושר כי ניק קאסל יחזור לשני סרטי ההמשך של "האלווין" עבור כמה סצנות בדמותו של מייקל מאיירס, יחד עם ג'יימס ג'וד קורטני, שמגלם את מאיירס לאורך רוב עלילת הטרילוגיה.
ב-26 באוגוסט 2019, הוכרז כי אנתוני מייקל הול לוהק לדמותו של טומי דויל, דמות שגולמה על ידי בריאן אנדרוס בסרט המקורי.
לפול ראד, שגילם את דמותו של דויל ב"ליל המסכות: הקללה של מייקל מאיירס", הוצע לשוב לגלם את דמותו, אך הוא סירב בשל התחייבויותיו הקודמות לצילומי הסרט "מכסחי השדים: החיים שאחרי".
ב-30 באוגוסט 2019, הוכרז כי קייל ריצ'רדס תשוב לגלם את דמותה של לינדזי וואלאס מהסרט המקורי.
באוגוסט 2019, פורסמו שמועות על כך שצ'ארלס סייפרס ישוב לגלם את דמותו של שריף לי ברקט מהסרט המקורי ו"ליל המסכות II", ובאוקטובר, אושר רשמית שסייפרס לוהק לסרט.
ב-5 בספטמבר 2019 דווח כי רוברט לונגסטריט ישוב לגלם את דמותו של לוני אלם, דמות נוספת מהסרט המקורי.
ב-27 בספטמבר 2019, דווח שננסי סטיבנס, שגילמה את האחות מריון צ'יימברס בסרט המקורי ובהמשכיו "ליל המסכות II" ו"ליל המסכות: 20 שנה אחרי", תשוב לגלם את דמותה של מריון צ'יימברס.
ג'יברייל נאטמבו עתיד לשוב לגלם את דמותו של ג'וליאן מהסרט הקודם; ואילו ויקטוריה פייג' ווטקינס ובריאן פ.
ב-19 ביולי 2019, דובר חברת בלאמהאוס הפקות אישר כי צילומי הסרט וסרט ההמשך יתחילו בווילמינגטון, קרוליינה הצפונית, ויצולמו בשיטת גב-אל-גב.
צילומי הסרט החלו ב-16 בספטמבר 2019.
על פי היתר מיוחד שהפקת הסרט קיבלה מהעיר, תיכלל בסרט סצנה הכוללת מגישי חדשות שידווחו על אירועי הסרט משנת 2018. הצילומים בווילמינגטון כללו בין היתר זירת תאונות דרכים וסצנות ירי מדומות.
צילומים נוספים התקיימו ב-16 באוקטובר 2019.
צילומי הסרט הסתיימו ב-3 בנובמבר 2019.
הטיזר טריילר הראשון עבור הסרט הופץ ב-8 ביולי 2020.
במרץ 2020, המפיק ג'ייסון בלאם הביע את התלהבותו מהסרט באומרו: "הרגע צפיתי ב'האלווין 2'.
זה היה כל כך טוב.
זה באמת מרגיש ממש גדול."
במקור, הסרט התעתד לעלות לאקרנים ב-16 באוקטובר 2020, אך בעקבות התפרצות מגפת הקורונה, הוחלט ביולי 2020 לדחות את עליית הסרט לאקרנים ל-15 באוקטובר 2021, כשנה אחרי התאריך המקורי.
ביולי 2019, אושרה הפקת סרט ההמשך "האלווין: הסוף", שעלה לאקרנים ב-14 באוקטובר 2022.
האלופוס (שם מדעי: Hallopus) הוא סוג של זוחל נכחד דמוי-תנין שחי בסוף היורה לפני 155.7 עד 145.5 מיליון שנה מזמננו, במשך היורה העליון.
המאובנים שלו התגלו בתצורת מוריסון שבקולורדו ותוארו בידי החוקר הידוע עותניאל צ'ארלס מארש ב-1881.
במקור סברו שהיצור הוא דינוזאור בהתאם למבנה השלד והגפיים הארוכות שלו, אך לאחר השוואה עם סוגים דומים כמו Sphenosuchus או Junggarsuchus משייכים אותו לקבוצת הארכוזאורים פסאודוסוכיה, בה מצויים גם התנינים בתוך משפחת ההאלופודיים (Hallopodidae).
זוחל זה היה קטן מאוד, באורך של מטר בקירוב, והיה זריז ומהיר.
גפיו הארוכות עזרו לו לרוץ במהירות או לקפץ בדומה לארנבת אחרי טרף של חרקים ושל זוחלים אחרים.
עם זאת עקב גודלו כנראה היה טרף לזוחלים גדולים יותר כמו לדינוזאורים טורפים.
כמה חוקרים מעריכים שהסוג הקרוב מצלוגנתוס (Macelognathus) משויך לסוג זה כשמבנה גופם דומה והם גם נמצאו באותה תצורה.
"האלווין: הסוף" הוא סרט סלאשר אמריקאי שבוים על ידי הבמאי דייוויד גורדון גרין ונכתב על ידי גרין, דני מקברייד, פול בראד לוגאן וכריס ברנייר; המבוסס על דמויות שנוצרו על ידי ג'ון קרפנטר ודברה היל.
הסרט הוא המשך לסרט "האלווין 2: הנקמה" משנת 2021 ופרקו השלושה-עשר בזיכיון סרטי "ליל המסכות".
בסרט מככבים ג'יימי לי קרטיס וג'יימס ג'וד קורטני, ששבים לגלם את דמויותיהם של לורי סטרוד ומייקל מאיירס, ולצדם מככבים אנדי מאטיצ'ק, ויל פטון, קייל ריצ'רדס ועומר דורסי, ששבים לגלם את דמויותיהם משני הסרטים הקודמים.
הסרט עלה לאקרנים בארצות הברית ב-14 באוקטובר 2022, תחת הפצתה של סרטי יוניברסל.
בישראל, הסרט עלה לאקרנים ב-13 באוקטובר 2022.
בליל ליל כל הקדושים בשנת 2019, קורי קנינגהם בן ה-21 עושה בייביסיטר לילד צעיר בשם ג'רמי, שעושה לו מתיחה על ידי נעילתו בעליית הגג.
בדיוק כשהוריו של ג'רמי חוזרים הביתה, קורי פותח את הדלת ובטעות מפיל את ג'רמי מעל מעקה גרם מדרגות אל מותו.
קורי מואשם בהריגת ג'רמי בכוונה אך הוא זוכה בבית המשפט.
שלוש שנים לאחר מכן, העיירה האדונפילד, אילינוי, עדיין מתהפכת בעקבות מסע ההרג האחרון של מייקל מאיירס ב-2018, בזמן שמייקל נעלם.
לורי סטרוד כותבת ספר זיכרונות, לאחר שקנתה בית חדש וחיה עם נכדתה אליסון, שכיום היא אחות.
בינתיים, קורי עובד בחצר ההצלה של אביו החורג.
בדרכו הביתה יום אחד, הוא נתפס על ידי בריונים בתיכון ונפצע תוך כדי.
לורי שהייתה שם, לוקחת את לורי לבית החולים שבו עובדת אליסון.
אליסון וקורי מפתחים מערכת יחסים ומאוחר יותר משתתפים במסיבת ליל כל הקדושים, שבה קורי מתעמת עם אמו של ג'רמי.
לאחר ויכוח עם אליסון, קורי עוזב את המסיבה ונתקל בבריונים, שזורקים אותו מגשר.
הוא נגרר לביוב ונחנק על ידי מייקל, שבסופו של דבר נותן לו ללכת.
כשהוא זוחל החוצה, קורי מאוים על ידי הומלס.
במאבק, קורי דוקר את האיש למוות ונמלט.
קורי מחפש את אליסון כדי להתנצל, והשניים יוצאים לדייט לארוחת ערב.
הם מופרעים על ידי החבר לשעבר של אליסון, השוטר דאג מולאני, שמטריד את שניהם.
מאוחר יותר קורי מפתה את דאג לביוב שם מייקל מגיח, ולמרות שהוא במצב מוחלש, רוצח את דאג לשמחתו של קורי.
אליסון עוברת לקידום בעבודה, לטובת אחות שמנהלת רומן עם הרופא.
מאוחר יותר באותו לילה, קורי הורג את הרופא בביתו בזמן שמייקל הורג את האחות.
קורי מנסה לשכנע את אליסון לעזוב את האודנפילד בגלל הטראומה שעברה, בעוד שלורי הופכת יותר ויותר חשדנית כלפי קורי.
בשיחה עם אביו של ג'רמי, לורי מבינה שקורי נגוע ברוע של מייקל.
לורי מוצאת את קורי ישן במקום בו מת ג'רמי, ומציעה לעזור לו בתנאי שירחיק את עצמו מאליסון.
קורי מגיב בכך שהוא מאשים אותה באירועים שהתרחשו בהדונפילד ואומר שאם הוא לא יכול לקבל את אליסון, אף אחד לא יקבל.
קורי חוזר לביוב ונלחם בהצלחה במייקל ולוקח לו את המסכה.
בינתיים, לורי ואליסון מתווכחים כשהיא מתכננת לעזוב, וגם אליסון מאשימה את לורי במעשיו של מייקל.
באותו לילה, קורי רעול פנים יוצא להשתולל, רוצח את הבריונים לאחר שפיתה אותם לחצר החילוץ, כאשר אחד מהם הורג בטעות את אביו החורג של קורי.
קורי ממשיך בהרג כשהורג את אמו ותקליטן בתחנת רדיו מקומית, שהתגרה בו קודם לכן.
בבית סטרוד, לורי מזייפת ניסיון התאבדות כדי לפתות אליה את קורי, שיורה בו במורד המדרגות.
לאחר מכן קורי דוקר את עצמו בצוואר כדי להפליל את לורי למותו מול אליסון שמגיעה ומיד עוזבת.
מייקל מגיע פתאום, לוקח את המסכה שלו והורג את קורי.
קרב מתפתח במטבח של לורי, ולורי מצליחה להצמיד את מייקל לשולחן המטבח ולשסף את גרונו, אך מייקל מצליח להתגבר ומתחיל לחנוק את לורי.
אליסון, שמחליטה לחזור לאחר שקיבלה שיחה מסגן פרנק הוקינס, מצילה ברגע האחרון את סבתה ולורי הורגת סופי את מייקל.
לורי ואליסון לוקחים את גופתו של מייקל לחצר החילוץ בליווי משטרתי, מושכים את תושבי האדונפילד, שעוקבים אחריהם בתהלוכה, ונפטרים ממנה במגרסה תעשייתית.
בימים שלאחר מכן, אליסון ולורי מתפייסים, ואליסון עוזבת את האדונפילד בעוד שלורי מסיימת את ספר הזיכרונות שלה ומתחילה מחדש את הרומן שלה עם הוקינס.
אנדי מאטיצ'ק – אליסון נלסון, נכדתה המתבגרת של לורי.
ויל פטון – סגן פרנק הוקינס, סגן שריף שעצר את מייקל בעקבות מסע הרציחות הראשון שלו בשנת 1978.
רוהן קמפבל – קורי קנינגהם, בן זוגה החדש של אליסון.
קייל ריצ'רדס – לינדזי וואלאס, אחת מהילדים שעליהם לורי שמרטפה באירועי שנת 1978.
בנוסף, מייקל אולירי לוהק לדמותו של ד"ר מאטיס, דמות שהוזכרה בקצרה בסרט הקודם, ועומר דורסי שב לגלם את דמותו של שריף בארקר, השריף הנוכחי של הדונפילד.
בספטמבר 2018, אישר המפיק ג'ייסון בלאם כי הסרט ההמשך יופק רק אם הסרט הראשון יצליח בקופות.
באוקטובר 2018, שבוע לאחר יציאת הסרט הראשון לאקרנים, אישר מקברייד כי סרט המשך נמצא בשלבי קדם הפקה.
בפברואר 2019 התסריטאי סקוט טימס ניהל משא ומתן על כתיבת התסריט, לאחר ששיתף פעולה עם חברת "בלמהאוס הפקות" במספר פרויקטים קודמים.
טימס גם הוסיף תיקונים לעלילת הסרט לפני המשא ומתן.
בלאם, מאלק אקאד וביל בלוק שבו להפיק, בעוד שג'יימי לי קרטיס, ג'ודי גריר ואנדי מאטיצ'ק שבו לגלם את דמויותיהן מהסרט הראשון.
בנוסף, אושר שסקוט טימס יהיה שותף לכתיבת התסריט של "האלווין 2: הנקמה", בעוד שהתסריטאים פול בראד לוגן וכריס ברניר יהיו שותפים לכתיבת התסריט עבור הסרט השלישי.
להפקת הסרטים נבחרו קרטיס, גרין ומקברייד כמפיקים בפועל.
בעקבות התפרצות מגפת הקורונה בארצות הברית, סרטי יוניברסל דחו את עליית הסרט השני לאקרנים לשנת 2021 ואת עליית הסרט לאקרנים לאוקטובר 2022. באוקטובר 2021, חשף גרין כי עלילת הסרט תתרחש ארבע שנים לאחר אירועי הסרט הקודם ותשלב אלמנטים מהמגפה בתוכה.